নাশকতা বন্ধ করুন ॥ ১৮ বিশিষ্টজনের বিবৃতি || The Daily Janakantha
Print স্টাফ রিপোর্টার ॥ রাজনৈতিক কর্মসূচীর নামে দেশব্যাপী সন্ত্রাস, নৈরাজ্য ও নাশকতা সৃষ্টির ঘটনায় গভীর উদ্বেগ জানিয়ে বিবৃতি দিয়েছেন দেশের ১৮ বিশিষ্ট নাগরিক। এক যৌথ বিবৃতিতে তাঁরা বলেন, পেট্রোলবোমা ছুঁড়ে মানুষ হত্যা, শিক্ষাজীবন ধ্বংস আর দেশের অর্থনৈতিক মেরুদ- গুঁড়িয়ে দিয়ে কখনও দেশ ও জনগণের কল্যাণ সাধন করা যায় না। তাঁরা অবিলম্বে অমানবিক, ধ্বংসাত্মক ও জনস্বার্থবিরোধী কর্মসূচী প্রদান থেকে বিরত থাকার জন্য ২০ দলীয় জোটের প্রতি আহ্বান জানান। বিবৃতিতে সংবিধান স্বীকৃত শান্তিপূর্ণ পন্থায় মতামত প্রকাশ এবং রাজনৈতিক কর্মসূচী পালনের জন্য সংশ্লিষ্ট সবার প্রতি আহ্বান জানানো হয়। বিবৃতিদাতারা হলেন সাংস্কৃতিক ব্যক্তিত্ব কামাল লোহানী, অধ্যাপক অনুপম সেন, অধ্যাপক আ আ ম স আরেফিন সিদ্দিক, সাবেক রাষ্ট্রদূত মহিউদ্দিন আহমদ, অধ্যাপক আবদুল মান্নান, নাট্যজন রামেন্দু মজুমদার, নাট্যব্যক্তিত্ব আতাউর রহমান, অধ্যাপক পান্না কায়সার, ডাঃ সারওয়ার আলী, সাংবাদিক ও প্রাবন্ধিক আবেদ খান, জাহাঙ্গীরনগর বিশ্ববিদ্যালয়ের সাবেক উপাচার্য অধ্যাপক আনোয়ার হোসেন, নাট্যজন মামুনুর রশীদ, চলচ্চিত্র নির্মাতা ও নাট্য নির্দেশক নাসির উদ্দিন ইউসুফ, অধ্যাপক নূর মোহাম্মদ তালুকদার, সাংস্কৃতিক সংগঠক গোলাম কুদ্দুছ, অধ্যাপক মুহাম্মদ সামাদ, অধ্যাপক ডাঃ কামরুল হাসান খান ও অ্যারোমা দত্ত। প্রকাশিত : ১৮ ফেব্রুয়ারী ২০১৫